laion/Wikipedia-Exotic huggingface dataset:
Laagritõmmits

Laagritõmmits on tööriist, mida kasutatakse laagrite eemaldamiseks võllidelt või avadest, kahjustamata seejuures laagrit või selle ümbrust. Laagrid on sageli võllidele või avadesse jõuga pressitud, mistõttu on neid ilma spetsiaalse tööriistata keeruline eemaldada. Laagritõmmitsad on olulised tööriistad mehaanilisteks hooldus- ja remonditöödeks, eriti autotööstuses, tootmises ja masinatööstuses. Laagritõmmitsad aitavad vältida laagrite ja teiste komponentide kahjustamist eemaldamise ajal, säästes aega ja vähendades vajadust kallite remonditööde või asenduste järele. Laagritõmmits koosneb tavaliselt kolmest peamisest komponendist: lõuad või käpad: need osad haaravad laagrist kinni ja võivad olla vastavalt laagri suurusele reguleeritavad; keskne kruvi või varras: seda komponenti kasutatakse jõu rakendamiseks lõugadele või kätele, sundides neid laagrit tihedalt haarama; käepide või mehhanism: seda kasutatakse keskse kruvi või varda keeramiseks, rakendades vajalikku jõudu laagri eemaldamiseks. Kahe või kolme lõuaga mehaanilisi tõmmitsaid kasutatakse sageli laagrite eemaldamiseks võllidelt või avadest. Vastavalt laagri suurusele kasutatakse erineva suurusega tõmmitsaid. Hüdraulilised tõmmitsad rakendavad hüdraulilist rõhku lõugadele või käppadele ja on seetõttu eriti sobivad suurte või kangekaelsete laagrite eemaldamiseks. Liugvasaraga tõmmitsad rakendavad lõugadele või käppadele mehaanilist jõudu, eemaldades laagrid kiiresti ja tõhusalt. "Mis on tööriistad autotööstuses?". ee.fabeiyi.net. 24. detsember 2023. Originaali arhiivikoopia seisuga 1. aprill 2024. Vaadatud 1. aprill 2024. Emagbetere, Eyere; Agberegha, Orobome Larry; Oreko, Benjamin Ufuoma; Oghenekowho, Peter (7. juuli 2018). "Development of a Mechanical Puller" (PDF). ijisrt.com. Vaadatud 18. märtsil 2024. "Different types of pullers and the key features to consider". enerpac.com. Vaadatud 18.03.2024.
Kulbaki

Kulbaki (vene keeles Кульбаки) on küla (село) Venemaal Kurski oblastis Gluškovo rajoonis, samanimelise külanõukogu keskus. 2010. aastal elas asulas 766 inimest. Lidia Kelly (10. märts 2024). "Woman dies in Ukraine's shelling of Russia's Kursk, governor says" [Kuberneri sõnul suri Ukraina rünnakus Venemaa Kurski oblastile naine]. Reuters (inglise). Vaadatud 10. märtsil 2024.
Matz Sels

Matz Willy Els Sels (sündinud 26. veebruaril 1992 Lintis) on Belgia jalgpallur, kes mängib väravavahina Inglismaa Premier League'i klubis Nottingham Forest ja Belgia jalgpallikoondises. Belgia kõrgliigas debüteeris ta hooajal 2012/13 Lierse meeskonnas. Aastatel 2014–2016 mängis ta Belgia kõrgliigaklubis Gent. Hooajal 2015/16 valiti Sels Belgia kõrgliiga hooaja parimaks väravavahiks. 2016. aasta juunis siirdus ta 6,5 miljoni naelsterlingi eest Inglismaa esiliigaklubisse Newcastle United, kellega sõlmis viieaastase lepingu. Newcastle Unitedist mängis ta vaid ühe hooaja. Hooajal 2017/18 oli ta Newcastle Unitedist laenul Belgia kõrgliigaklubis Anderlecht. Aastatel 2018–2024 mängis Sels Prantsusmaa kõrgliigaklubis Strasbourg. 2024. aasta veebruaris sõlmis ta lepingu Nottingham Forestiga. Inglismaa kõrgliigas debüteeris ta sama aasta 4. veebruaril 1:1 viigimängus Bournemouthi vastu. Aastatel 2009–2014 mängis Sels Belgia noortekoondistes. Belgia rahvuskoondisse kustuti ta esmakordselt 2015. aasta oktoobris, kuid koondisedebüüdi tegi ta enam kui viis aastat hiljem, 3. juunil 2021 sõprusmängus Kreeka vastu. Ta oli Belgia koondise varuväravavaht 2021. aasta Euroopa meistrivõistlustel. "FOREST COMPLETE MATZ SELS SIGNING". Nottingham Forest F.C. 1. veebruar 2024. Vaadatud 2. veebruaril 2024. "Bournemouth 1-1 Nottingham Forest: Justin Kluivert and Callum Hudson-Odoi score in draw". BBC Sport. 4. veebruar 2024. Vaadatud 5. veebruaril 2024.
Aleksandr Moissejev

Aleksandr Moissejev (sündinud 16. aprillil 1962 Borskojes) on Venemaa sõjaväelane, admiral, Venemaa mereväe ülema kohusetäitja. "Media, la Russia ha sostituito il capo della Marina "Cambio dopo gli attacchi ucraini alle navi russe"" [Meedia, Venemaa asendas mereväe juhataja "Muudatused pärast Ukraina rünnakuid Venemaa laevade vastu"]. rainews.it (itaalia). Rai News 24. 11. märts 2024. Vaadatud 11. märtsil 2024. "Источник: адмирал Моисеев сменит Евменова на посту главкома ВМФ России". РЕН ТВ (vene). 10. märts 2024. Vaadatud 10. märtsil 2024.
B61

B61 on peamisi termotuumarelvasid USA tuumaarsenalis, mis on mõeldud ülehelikiirusel lennukiga vedamiseks. Versioon B61-12 termotuumapommid on muudetava lõhkeulatusega. Muudetav lõhkeulatus ulatub 0,3-st 50 kilotonni TNT lõhkemise ekvivalendini. Võrdluseks: 1945. aastal Hiroshima peale kukutatud aatompommi lõhkeulatus oli 15 kilotonni. Vesinikupomm Neutronipomm "F-35 sai tuumarelva kandmiseks rohelise tule". ERR.ee. Vaadatud 11. märts 2024.
Ingeborg Arvola

Ingeborg Arvola (sündinud 7. juulil 1974 Honningsvågis) on Norra kirjanik, kes debüteeris 1999. aasta sügisel romaaniga Korellhuset. Ta on rahvuse poolest kveen. Ta sündis Honningsvågis (asub Nordkapi vallas Finnmargi maakonnas Norras), kasvas üles Tromsøs ja asus hiljem elama Oslosse. Tal on Oslo ülikoolist bakalaureusekraad teatriteaduse ja kirjanduse alal. Tema teostest on eesti keelde tõlgitud esimene raamat triloogiast "Laulud Põhja-Jäämere äärest" "Nuga tulle" (norra keeles "Kniven i ilden"; raamat ilmus norra keeles aastal 2022). Raamat ilmus eesti keeles aastal 2024 sarjas Põhjamaade romaan; norra keelest tõlkinud Riina Hanso, toimetanud Mall Põldmäe. Ta on saanud oma kirjutamise eest mitmeid auhindu. Sügisel 2023 jõudis Kveeniteatris lavale tema kriitikute poolt tunnustatud triloogia Buffy Byst, esietendus 26. oktoobril Halti kulturscene'is. Kveeniteatri enda koosseisu tugevdasid kunstnikurühmas teiste seas Helén Vikstvedt, Lene Kongsvik Johansen, Teodor Janson, Frank Jørstad ja Aslak Hartberg. Peaosa mängis Buffy rollis Astrid Serine Hoel. Tema ema oli luuletaja Liv Lundberg (1944–2022).
Frank Busemann

Frank Busemann (sündinud 26. veebruaril 1975 Recklinghausenis) on endine Saksamaa tõkkejooksja ning kümnevõistleja. Peale sportlaskarjääri lõppu on ta töötanud Saksa telekanalis Das Erste kergejõustikualase asjatundjana. Busemann alustas oma karjääri 110 meetri tõkkejooksjana ning võitis 1994. aastal Lissabonis juunioride kergejõustiku maailmameistrivõistlustel kuldmedali tulemusega 13,47 sekundit. 1997. aasta Euroopa U23 meistrivõistlustel kergejõustikus Turus võitis ta samuti kuldmedali tulemusega 13,54 sekundit. Tõkkejooksu kõrvalt tegeles Busemann kümnevõistlusega ning Euroopa karikavõistlustel mitmevõistluses tuli Saksamaa meeskonna koosseisus 1996. aastal Lages karikavõitjaks isikliku tulemusega 8522 punkti. Seejärel saavutas Busemann 1996. aasta Atlanta olümpiamängudel kümnevõistluses hõbemedali tulemusega 8706 punkti, mis on ühtlasi tema isiklik rekord, maailma kõigi aegade 20. tulemus ning saksa kümnevõistlejate hulgas kolmas tulemus Leo Neugebaueri ja Jürgen Hingseni järel (2023. aasta seisuga). 1996. aastal valiti ta Saksamaa aasta sportlaseks. Järgmisel aastal toimunud Ateena kergejõustiku maailmameistrivõistlustel tuli ta tulemusega 8652 punkti pronksmedalile. Pärast nimetatud medalivõite segasid Busemanni karjääri mitmed vigastused, millest ta lõplikult ei paranenudki. Ta üritas tagasitulekut 2000. aasta Sydney olümpiamängudel, kus saavutas seitsmenda koha tulemusega 8351 punkti. 2002. aastal võistles Busemann Tallinnas Reval Hotels Cup võistlusel meeste seitsmevõistluses ning võitis esikoha 6291 punktiga, mis oli siis Saksamaa rekord (2023. aasta seisuga on kõigi aegade 29. tulemus). 2003. aastal, olles vaid 28-aastane, lõpetas ta vigastuste tõttu sportliku tegevuse. Kümnevõistlus – 8706 punkti, 1. august 1996, Atlanta Seitsmevõistlus – 6291 punkti, 3. veebruar 2002, Tallinn Allikas: Rahvusvaheline Kergejõustikuliit Frank Busemann. World Athletics. Frank Busemann testis iga vigastust omal nahal. epl.delfi.ee, 11. jaanuar 2000. Busemann näitas Saksamaa rekordiga Reval Cupil kõrgtaset. sport.postimees.ee, 4. veebruar 2002.
Scheiblingkirchen-Thernberg

Scheiblingkirchen-Thernberg on vald (Marktgemeinde) Austrias Alam-Austria liidumaal Neunkircheni ringkonnas. Scheiblingkirchen-Thernberg asub Alam-Austria Industrievierteli piirkonnas. Valla territooriumist 64,35% on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Suur tähnikmüsiid

Suur tähnikmüsiid (Praunus flexuosus) on müsiidiliste seltsi kuuluv vähilaadne, Läänemeres tavaline liik. Suur tähnikmüsiid on suhteliselt pikk (u 25 mm) ja sale koorikloom, kelle keha keskosa on iseloomulikult painutatud - tunnus, mis eristab teda teistest müsiididest. Määramistunnused on sabalehviku otslüli ja tundlate kõrval olevad meelejätke plaadid. Suurel tähnikmüsiidil on saba otslülis kitsas sälk ning tömbi otsaga sensoorsed tundlate plaadid on kitsad, oma laiusest 7–8 korda pikemad (teisel liigil Praunus inermis on need poole lühemad ja laiemad). Suur tähnikmüsiid võib värvuselt olla eri rohekat, punakat või pruuni tooni, sageli läbipaistvam kui sarnane liik Praunus inermis. Mõlemad liigid võivad muuta oma värvi, et sulanduda ümbritsevasse keskkonda. Nagu muudel vähkidel, on emastel suur haudetasku (marsupium), mida võib näha suvel, kui liik paljuneb. Suur tähnikmüsiid on tavaline Põhja-Euroopa vetes Briti saartest Skandinaavia rannikumeredeni ja Läänemereni. Lisaks rannikule leiab liiki ka estuaaridest ja tõusuveelaguunidest. Liiki on alates 1960. aastatest leitud ka Põhja-Ameerikast (Rhode Island kuni Nova Scotia) ja Islandilt. Läänemeres leidub teda mere lõunaosast Soome lahe keskosani ja Selkämerest Merenkurkkuni. Liik areneb kõige paremini kalda pruunvetikataimestiku läheduses, vaid kohati kuni 15–20 m sügavusel. Suur tähnikmüsiid on kõigesööja ja püüab jalgadega veest pisiorganisme või detriidiosakesi. Nad võivad jahtida ka suuremat saaki, kaasa arvatud oma liigikaaslasi. Liik on taimestikulembene ja elutseb peaaegu eranditult aladel, kus kasvab hulgaliselt veetaimi. Tähnikmüsiidid sigivad Läänemeres vaid suvel ja annavad aastas tavaliselt kaks põlvkonda. Rantamassiainen Praunus flexuosus. - LuontoPortti Praunus flexuosus. - Smithsonian Environmental Research Center Eestis elavaid müsiidilisi. - Selts: Müsiidilised. zbi.ee
Chick Corea

Armando Anthony Corea (tuntud kui Chick Corea; 12. juuni 1941 Chelsea, Massachusetts – 9. veebruar 2021 Florida) oli USA džässpianist ja -helilooja ning klahvpillimängija. Tema kompositsioone "Spain", "500 Miles High", "La Fiesta", "Armando's Rhumba" ja "Windows" loetakse džässistandarditeks. 1960. aastatel kuulus ta Miles Davise ansamblisse ja osales jazz fusion '​i sünnis. 1971. aastal asutas Corea oma džässansambli Return to Forever. Lisaks mängis ta alates 1986. aastast ansamblis Chick Corea Elektric Band. Ta andis välja ligi sada sooloalbumit ning mängis veel paljude teiste džässmuusikute albumitel. Corea pälvis 27 Grammy auhinda, neist neli viimast postuumselt. Sellega on ta üks enim Grammy auhindu võitnud muusikuid. "Suri džässmuusik ja helilooja Chick Corea". postimees.ee. Vaadatud 12.2.2021 Chick Corea. grammy.com. Vaadatud 11.3.2024
Orion (laev, 1930)

Orion oli teise maailmasõja aegne Saksa abiristleja, mis ehitati 1930. aastal Hamburgis. Algselt ehitati laev firma Kurmark HAPAG kaubalaevaks. Teise maailmasõja alguses arendati see aga kiirekäiguliseks sõjalaevaks, mis nimetati ümber Orioniks, kui 1939. aasta detsembris tõsteti laeval sõjalaevastiku lipp. Mereväebürokraatide paberil tähistati laeva kui HSK-1 või Schiff 36. Abiristleja komandöriks sai 38-aastane Kurt Weyher, kes oli varem olnud õppepurjeka Horst Wessel kapten. 1940. aastal ülendati ta fregatikapteniks. 1940. aasta 6. aprillil alustas Orion Weyheri juhtimisel mereretke, mis sai alguse Kielist. 1 aasta ja 4,5 kuud kestnud merereisil vahetas laev mitu korda nii lippe kui ka välimust. Orioni värviti aeg-ajalt üle (sarnanes Hollandi kaubaauriku Beemsterdijkiga), ühtlasi pandi püsti puidust lisakorsten. Koos Saksa abiristlejaga Komeet uputati seitse laeva, kuus laeva uputas Orion üksinda. 1944. aasta jaanuaris peale toimunud remonti ja ümberehitust sai Orionist õppelaev Hektor, mis 1945. aasta märtsis nimetati tagasi Orioniks. Sama aasta mais maabus laev Swinemündis, et viia läände lahingulaeva Schlesieni meeskonna. Sel päeval ründasid Nõukogude ründelennukid Il-2 ja USA-st saadud pommitajad A 20 sadamas olevaid laevasid ning Orion sai viis pommitabamust ja lahvatas leekidesse. Orioni lasid põhja Saksa hävitaja Z 38 ja torpeedopaat T 33, mille tagajärjel hukkus laeva 50 meeskonnaliiget ning teadmata arv evakueeritavaid. Õun, Mati (2015). Laevahukud Läänemerel 20. sajandi sõdades. Grenader.
Stuupa

Stuupa (paali keeles thūpa, cetiya; tiibeti keeles mchod rten; mongoli keeles субурган suburgan; teistes maades, näiteks Sri Lankal, dagoba) on kuplitaoline kõrgendus, mis asub ühel või enamal nelinurksel (hiljem ka ümmargusel) terrassil, kuhu viivad trepid. Tihti kuulub kompleksi topeltpiirdeaed, millel on väravad igasse nelja ilmakaarde. Varase budismi monumentide seas avaldavad muljet Kesk-Indias asuvad Sanchi stuupad. Need on Buddha mälestusmärgina ühed iseloomulikumad näited budistlikust arhitektuurist. Kuigi väline kuju ja neile omistatav nimetus võib sõltuvalt kohast ja ajast erineda, on stuupa algne idee ja funktsioon sama. Stuupasid hakati ehitama peatselt pärast Buddha surma. Ašoka ajal ehitati esimesed kaunistustega stuupad, ja kultuse objektidena saavutasid need populaarsuse 2. sajandi keskel eKr. Vanim stuupa asub Bharhutis Põhja-Indias, kuid see on säilinud vaid osaliselt. Paremas olukorras on Sanchi stuupakompleks, mille varasemad detailid pärinevad Ašoka ajast, lõplikult valmis see alles 1. sajandil eKr. Stuupa terrassi medhi otstarve on pradakšina ('paremale'), mis on Indias üks suuremaid austusavaldusi: usklik möödub austatud isikust või objektist nii, et see jääks alati paremat kätt. Stuupa alust nimetatakse kas anda ('muna') või garbha ('idu'). See viitab kosmilisele sümboolikale: stuupa alus tähistab maailma, universumit, mis mütoloogia kohaselt tekkis hiranjagarbha '​st ehk 'kuldsest seemnest'. Kupli kohal kõrgub väike nelinurkne harmika – seal hoiti reliikviaid, mis sümboliseerisid maailma tipus, Sumeru mäel asuvat 33 jumala paleed. Selle keskel asub rõngaste rida jašti, mis kujutab endast maailmatelge. Üleval tipus on üks või enam päevavarju tšattra, mis algselt sümboliseerisid kuningavõimu. Mitu järjest kahanevat sirmi võivad tähistada "Brahma taevaid".
2009 (Smilers)

2009 on Smilersi 2009. aasta novembris ilmunud kogumikplaat – sealt leiab kuusteist lugu, mis on saanud värske ja akustilise kõlapildi. Samuti sisaldab plaat kahte uut ning kahte ingliskeelset lugu Smilersi esimeselt plaadilt. "Aega parajaks teen" "Armid jäävad" "Sinine saatus" "Meteoriitide sajus" "Mina, Pets, Margus ja Priit" "Üle tumeda vee" "Nii sind ootan" "Asi on maitses" "Sinu süles" "Tantsin sinuga taevas" "Sinu küljes kinni" "You Got My Heart" "Use Me" "Tantsin nagu loom" "Upun su silmadesse" "Ainult unustamiseks"
Uren

See artikkel räägib linnast Venemaal. Teiste tähenduste kohta vaata artiklit Uren (täpsustus). Uren on linn Venemaal Nižni Novgorodi oblastis, Ureni rajooni halduskeskus. Asub Usta jõe ääres, 167 km kaugusel Nižni Novgorodist. Asulat on esmamainitud 1719. aastal Trjohsvjatskoje külana. 1959 nimetati töölisaleviks. Linnaõigused sai 1973. aastal. 2021. aastal oli linnas 12 450 elanikku. Q127274509
Tsentrism

Tsentrism on poliitikas erinevate maailmavaadete kogum, mida iseloomustab mõõdukus, ja kui vaadelda tsentristlikke erakondi, siis poliitilisel spektril jäävad nad vasakpoolsete ja parempoolsete erakondade vahele, üritades mõlemalt poolt leida vaatenurki, mis võimalikult paljudele valijatele meeldida võiksid. Tavaliselt on tsentristlikeks erakondadeks erakonnad, kes pooldavad sotsiaaldemokraatiat, leiborismi või ka kristlikku konservatismi. Populism Keskerakond Kolmas tee
Laiapoorne sarvpoorik

Laiapoorne sarvpoorik (Ceriporiopsis aneirina) on klassi Agaricomycetes kuuluv kandseente liik. Seen kasvab murdnud haavapuul ja on noorelt õuna lõhnaga. Laiapoorne sarvpoorik andmebaasis eElurikkus.
Maailmavaade

Maailmavaade (saksa keeles Weltanschauung) on inimese või inimeste grupi, sealhulgas kultuuri või rahvuse iseloomulik viis liigendada oma kogu tunnetuse ja mõtlemise ala tervikuna või mingit osa sellest. Maailmavaade sai mõistena tuntuks alles uusaja filosoofias, täpsemalt saksa klassikalises idealismis, mis kirjeldas maailma kui subjekti kaemuse läbi moodustuvat. Iseloomulikeks näideteks maailmavaadete kohta on mitmesugused -ismid, näiteks liberalism, materialism, determinism, oportunism, polüteism, dialeteism jne. Ettekujutus Maailmapilt Subjektifilosoofia
Hanö

Hanö on Rootsile kuuluv saar Läänemeres Hanö lahes. Halduslikult kuulub saar Blekinge lääni Sölvesborgi valda. Hanö paikneb mandrist ligikaudu 3,7 km kaugusel. Hanö kõrgeimal kaljupaljandil (60 meetri kõrgusel merepinnast) asub 16 meetri kõrgune tuletorn, mis ehitati aastatel 1904–1906. Esimene tuletorn rajati saarele 1869. aastal. Enamuse saarest ja rannavetest (192 hektarit maad ja 184 hektarit mereala) hõlmab 2017. aastal loodud Hanö looduskaitseala. Aastatel 1810–1812 oli Hanö Briti mereväe tugikoht. Saarel asub Briti mereväelaste kalmistu. Aerofoto Saare sadam Hanö Muuseum Briti mereväelaste kalmistu Sevärdheter Hanö. Vaadatud 12. märtsil 2024 The wings of history Visit Blekinge. Vaadatud 12. märtsil 2024 Hanö - naturreservat Visit Blekinge. Vaadatud 12. märtsil 2024 Hanö - a mythical island Visit Blekinge. Vaadatud 12. märtsil 2024
Vähemalt miljoni elanikuga India linnastute loend

Selles artiklis on loetletud vähemalt miljoni elanikuga India linnastud. India on riik Lõuna-Aasias, pindalalt maailma suuruselt seitsmes ning rahvaarvult esimene. Indias elab üle 1,4 miljardi inimese ehk ligi 17,5% maailma rahvastikust. India koosneb 28 osariigist ja kaheksast liiduterritooriumist. Esimene rahvaloendus toimus Indias aastal 1872, aastast 1951 on rahvaloenduseid korraldatud iga kümne aasta tagant. India valitsuse kohaselt on linnastu linnapiirkond, mis koosneb linnast ja sellega külgnevatest väiksematest asulatest. Linnastu peab koosnema vähemalt ühest linnast ja selle rahvaarv ei tohi olla alla 20 000. Kohalikud omavalitsused on linnastuid ka teisiti defineerinud. 2011. aasta rahvaloenduse andmetel oli 53 linnastut või linna, mille elanike arv oli üle 1 miljoni. Rasvases kirjas on osariikide ja liiduterritooriumite pealinnad. India linnade loend elanike arvude järjekorras "World Population Prospects 2022". Population Division. United Nations. Vaadatud 10. detsembril 2023. "States and union territories". Census of India. Government of India. Originaali arhiivikoopia seisuga 27. jaanuar 2011. Vaadatud 31. jaanuaril 2011. Urban Agglomerations and Cities having population 1 lakh and above (PDF). Provisional Population Totals, Census of India 2011 (Report). The Registrar General & Census Commissioner, India. Originaali (PDF) arhiivikoopia seisuga 10. märts 2020. Vaadatud 10. augustil 2014. World Urban Areas 13th Annual Edition (PDF) (Report). Demographia. August 2023. Vaadatud 16. novembril 2023. INDIA STATS : Million plus cities in India as per Census 2011 (Report). Government of India (NIC). Originaali arhiivikoopia seisuga 19. oktoober 2023. Vaadatud 7. veebruaril 2012.
Palkhor-chöde

Palkhor-chöde (Dpal-hkhor chos-sde) on klooster Tiibetis. Asub Gyantse Dzongi jalamil Gyantses. Klooster asutati 1427. aastal esimese Pantšen-laama poolt. Palkhor-chöde on asustanud kolme koolkonna mungad sakja, gelukpa, kagyu. Aastasadu elati ühiselt kasutatavas kloostris hoolimata koolkondade omavahelistest sõdadest. Samasse ajajärku kuulub ka Gyantse Kumbum tempel-stuupa. Nii klooster kui ka tempel-stuupa on ehitatud Newari stiilis. Tiibetlased tellisid Nepalist meistrid, kes kogu kompleksi valmis ehitasid. Palkhor-chöde klooster koos Kumbumiga on klassikalise Newari arhitektuuri näide. Suurem osa kloostrist hävitati Hiinas alguse saanud kultuurirevolutsiooni päevadel ja tänapäeval on kunagisest suurest kloostrist säilinud vaid mõni maja. Kloostris oli üks suuremaid käsikirjakogusid Tiibetis, millest suurem osa on säilinud. Palkhor-chöde Kumbum Gyantse kumbum
Mõrrasilm

Mõrrasilm on vooluveekogu Lõuna-Saaremaal. Jõe lähe asub Oessaare lahes. Jõe suue on Laidevahe lahes. Mõrrasilm keskkonnaportaalis (vaadatud 12.03.2024)
Leo Neugebauer

Leo Neugebauer (sündinud 19. juunil 2000 Görlitzis) on Saksamaa kümnevõistleja. Tema isa on Kameruni päritoluga endine jalgpallur. Neugebauer mängis noorukina jalgpalli, kuid lõpetas 15-aastaselt, et pühenduda täielikult kergejõustikule. Esimest korda pälvis ta rahvusvahelist tähelepanu 2017. aastal, kui võitis Nairobis U18 maailmameistrivõistlustel kümnevõistluses pronksmedali tulemusega 7204 punkti. 2019. aastal asus ta õppima majandust Austinis Texase ülikoolis. Neugebauer alistas 8000 punkti piiri 2022. aasta märtsis (8131 punkti), tuli teiseks NCAA üliõpilaste meistrivõistlustel tulemusega 8362 punkti ning osales 2022. aasta kergejõustiku maailmameistrivõistlustel Eugene'is, kus ta saavutas 8182 punktiga kümnenda koha. Märtsis 2023 tuli Neugebauer USA kolledžite sisemeistrivõistlustel meeste seitsmevõistluses kolmandale kohale uue isikliku rekordiga 6214 punkti. 2023. aasta märtsi lõpus võitis Neugebauer Austinis peetud kümnevõistluse 8478 punktiga, millega täitis 2023. aasta Budapesti maailmameistrivõistluste ja 2024. aasta Pariisi suveolümpiamängude normi. Juunis 2023 saavutas ta 22-aastasena NCAA üliõpilaste meistrivõistlustel Austinis esikoha tulemusega 8836 punkti, mis oli USA kolledžite rekord. Ühtlasi parandas ta sellega 1986. aastast Jürgen Hingsenile kuulunud Saksamaa kümnevõistluse rekordit (8730). Selle punktisummaga tõusis Neugebauer kõigi aegade edetabelis 9. kohale. Augustis toimunud Budapesti maailmameistrivõistlustel saavutas ta tulemuseks 8645 punkti ja 5. koha. 8.–9. märtsil 2024. aastal ületas Neugebauer Bostonis toimunud võistlusel Frank Busemanni Saksamaa seitsmevõistluse rekordi 2002. aastast 56 punktiga, saades summaks 6347 punkti. NCAA üliõpilaste meistrivõistlustel, mis toimusid 5.–6. juunil 2024 Eugene'is, püstitas Neugebauer uue Saksamaa rekordi 8961 punktiga (10,64 – 7.86 – 17.46 – 2.07 – 48,03 – 14,36 – 57.70 – 5.21 – 56.65 – 4.44,61), mis on kõigi aegade edetabeli kuues tulemus. Kümnevõistlus – 8961 punkti, 6. juuni 2024, Eugene (NR) Seitsmevõistlus – 6347 punkti, 9. märts 2024, Boston (NR) Allikas: Rahvusvaheline Kergejõustikuliit Leo Neugebauer: Ich schau mal wie es weitergeht und lasse mich überraschen.In: bwleichtathletik.de, 21. Juni 2018. Leo Neugebauer stellt neuen deutschen Zehnkampf-Rekord auf. Leichtathletik.de. Retrieved 9 June 2023. Leo Neugebauer. World Athletics. Kümnevõistluses uus staar: noor sakslane kogus vägeva summa. sport.delfi.ee, 9. juuni 2023. Leo Neugebauer, kas kümnevõistluse uus valitseja? ohtuleht.ee, 26. august 2023. Neugebauer viis Saksamaa kümnevõistluse rekordi 9000 punkti alla. sport.delfi.ee, 7. juuni 2024.
Lozovaja Rudka

Lozovaja Rudka (vene keeles Лозовая Рудка) on Venemaa-Ukraina piiri ääres asuv küla (huutor) Venemaal Belgorodi oblastis Borissovka rajoonis. 2010. aastal elas külas 45 inimest. "Partigiani russi filo-Kiev, preso un villaggio in Russia" [Kiievi-meelsed vene partisanid vallutavad küla Venemaal]. rainews.it (itaalia). Rai News 24. 12. märts 2024. Vaadatud 12. märtsil 2024. In precedenza, i volontari filo-Kiev avevano reso noto di aver preso il controllo della città di Lozova Rudka, nella regione di Belgorod. [Tõlge: Varem teatasid Kiievi-meelsed [Vene] vabatahtlikud, et nad on võtnud kontrolli alla Lozova Rudka asula Belgorodi oblastis.] Lukiv, Jaroslav (12. märts 2024). "Ukraine-based Russian armed groups claim raids into Russia". bbc.com (Briti inglise). Vaadatud 12. märtsil 2024.
Phangnga provints

Phangnga provints on 1. järgu haldusüksus Tais. See asub riigi lõunaosas Malaka poolsaare lääneosas Andamani mere ääres. 2018. aastal oli provintsi rahvaarv 268 240. Provints jaguneb 8 ringkonnaks (amphoe). Provintsi kuuluvad Similani saared Andamani meres. Local Directory 2003, Volume 2 https://stat.bora.dopa.go.th/stat/statnew/statyear/#/TableTemplate3/Area/statpop?yymm=63&topic=statpop&ccNo=82 http://www.phangnga.go.th/